লিফট
লিফট (ইংরেজি: lift) বা এলিভেটর (ইংরেজি: elevator) হলো একধরনের যন্ত্র যা উল্লম্বভাবে বিভিন্ন স্তরের মধ্যে মানুষ ও পণ্য স্থানান্তরিত করে। এটি সাধারণত ট্র্যাকশন কেবলকে চালিত করে এমন বৈদ্যুতিক মোটর দ্বারা কিংবা হোইস্টের মতো কাউন্টারওয়েট ব্যবস্থা দ্বারা চালিত হয়, যদিও কিছু লিফট উদপ্রবাহ জ্যাকের মতো চোঙাকার পিস্টনকে তোলার জন্য উদপ্রবাহ প্রবাহীকে পাম্প করে। গগনচুম্বী অট্টালিকা বা সুউচ্চ স্থাপনায় প্রচলিত লিফটগুলি সাধারণ লিফটের থেকে বেশি গতিতে ওঠানামা করে এবং এটি হাই-স্পিড লিফট নামে পরিচিত। কিছু লিফট উল্লম্ব গতির সঙ্গে অনুভূমিকভাবেও যাত্রা করতে পারে।